PATVIRTINTA

Joniškio socialinių paslaugų

ir užimtumo centro direktoriaus

2023 m. gruodžio 29 d.

Įsakymu Nr. V-19

**JONIŠKIO SOCIALINIŲ PASLAUGŲ IR UŽIMTUMO CENTRO**

**TRANSPORTO PASLAUGŲ TEIKIMO SPECIALIAISIAIS AUTOMOBILIAIS**

**TVARKOS APRAŠAS**

1. **SKYRIUS**

**BENDROSIOS NUOSTATOS**

1. Joniškio socialinių paslaugų ir užimtumo centro (toliau Centro) transporto paslaugų teikimo specialiaisiais automobiliais tvarkos aprašas (toliau – tvarkos aprašas) nustato transporto paslaugų specialiaisiais automobiliais (toliau – transporto paslaugų) paslaugų gavėjų registracijos, transporto paslaugų teikimo ir apmokėjimo už paslaugas tvarką, paslaugų gavėjų ir teikėjų teises ir pareigas;
2. Transporto paslaugų gavėjai ir paslaugų teikimo atvejai nustatomi vadovaujantis Joniškio rajono savivaldybės tarybos 2019 m. rugpjūčio 29 d. sprendimu Nr. T-178, patvirtintu Transporto paslaugų teikimo specialiaisiais automobiliais Joniškio rajono savivaldybėje tvarkos aprašu;
3. Transporto paslaugų teikimą organizuoja Centro paskirtas specialistas, vadovaudamasis šiuo tvarkos aprašu, Transporto paslaugų teikimo specialiaisiais automobiliais Joniškio rajono savivaldybėje tvarkos aprašu, Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais. Transporto paslaugų teikimą administruoja ir inicijuoja šių paslaugų pirkimą  Joniškio rajono savivaldybės administracijos Socialinės paramos ir sveikatos skyrius;
4. Šiuo tvarkos aprašu vadovaujasi darbuotojai, dalyvaujantys transporto paslaugų teikimo procese, tvarkos paslaugų gavėjai ir juos lydintys asmenys.
5. **SKYRIUS**

**PASLAUGŲ GAVĖJŲ REGISTRACIJOS TVARKA**

1. Asmenys, norintys pasinaudoti transporto paslaugomis kreipiasi į Centrą telefonu ar atvykę tiesiogiai į įstaigą;
2. Vykimui registruojama ne anksčiau nei likus dviem mėnesiams ir ne vėliau nei likus vienai darbo dienai iki planuojamos kelionės datos. Išimtiniais atvejais, kai yra laisvų transporto priemonių, vykimui gali būti registruojama tą pačią darbo dieną;
3. Registracijai pateikiami duomenys apie transporto paslaugų gavėją, jo atitikimą transporto paslaugų gavėjų tikslinėms grupėms, kontaktinę informaciją, vykimo tikslą, kelionės datą ir laiką, numatomą vizito trukmę, lydintį asmenį;
4. Pirmumas suteikiamas anksčiau pasikreipusiems asmenims, konkrečiai dienai registruojama tol, kol yra laisvų transporto priemonių;
5. Kai visos transporto priemonės rezervuojamos, naujai besikreipiantys transporto paslaugų gavėjai gali rezervuoti vietas tik vykimui į tuos pačius miestus, į kuriuos kelionės jau numatytos. Registracija vykdoma tol, kol visos laisvos vietos užpildomos;
6. Transporto paslaugų gavėjai, užsiregistravę vykimui, kiekvieną kartą pateikia prašymą Centrui (1 priedas), ne vėliau nei likus vienai darbo dienai iki kelionės datos. Kartu su prašymu pateikiami dokumentai nurodyti Transporto paslaugų teikimo specialiaisiais automobiliais Joniškio rajono savivaldybėje tvarkos apraše. Veikdami asmens (šeimos) ar visuomenės interesais, prašymą gali pateikti bendruomenės nariai ar kiti suinteresuoti asmenys, nurodę priežastį, dėl kurios asmuo negali to padaryti pats.
7. **SKYRIUS**

**TRANSPORTO PASLAUGŲ TEIKIMAS**

1. Transporto paslaugos teikiamos darbo dienomis;
2. Automobiliai gali išvykti anksčiausiai 6 val. ryto, grįžti vėliausiai 21 val. vakaro, ilgiausia Transporto kelionės trukmė nuo išvykimo iki grįžimo – 12 valandų. Vairuotojų darbo laikas apskaitomas pagal suminę darbo laiko apskaitą;
3. Asmenys paimami iš namų ar paslaugos teikimo vietos iš anksto sutartu laiku, suderintu su Centro atsakingu specialistu ne vėliau nei likus vienai darbo dienai iki kelionės datos;
4. Atvykus į paskyrimo vietą ir nesulaukus asmens ilgiau nei 20 min. vairuotojas vyksta toliau pagal numatytą grafiką ir maršrutą;
5. Lydintis asmuo gali vykti kartu su paslaugų gavėju, tačiau juo rūpinasi pats paslaugų gavėjas, Centras lydinčio asmens paslaugų gavėjams nesuteikia.

**IV SKYRIUS**

**MOKĖJIMAS UŽ TRANSPORTO PASLAUGAS**

1. Transporto paslaugų teikimo įkainiai nustatomi Centro dalininkų susirinkime;
2. Mokesčio už transporto paslaugas kainą apskaičiuoja Centro atsakingas specialistas, vadovaudamasis Centro dalininkų susirinkime patvirtintais įkainiais bei Joniškio rajono savivaldybės tarybos 2019 m. rugpjūčio 29 d. sprendimu Nr. T-178, patvirtintu Transporto paslaugų teikimo specialiaisiais automobiliais Joniškio rajono savivaldybėje tvarkos aprašu;
3. Mokestis už transporto paslaugas sumokamas Centro kasoje arba banko pavedimu, ne vėliau, kaip iki einamojo mėnesio paskutinės dienos;
4. Jeigu asmuo nesumoka už suteiktas transporto paslaugas, ateityje netenka teisės naudotis transporto paslaugomis. Transporto paslaugų teikimas atnaujinamas sumokėjus skolą už suteiktas paslaugas.

**V SKYRIUS**

**TRANSPORTO PASLAUGŲ TEIKĖJŲ IR GAVĖJŲ PAREIGOS IR TEISĖS**

1. Paslaugų gavėjas:

20.1. turi teisę naudotis transporto paslauga tik Transporto paslaugų teikimo specialiaisiais automobiliais Joniškio rajono savivaldybėje tvarkos apraše nurodytais atvejais;

20.2 kelionės metu turi mandagiai bendrauti su vairuotoju, būti švariai apsirengęs ir neatlikti automobilyje pašalinių veiksmų, kurie galėtų trukdyti vairuoti;

20.3. prašydamas transporto paslaugos turi teisingai informuoti apie kelionės datą, laiką, kelionės maršrutą, lydintį asmenį, pasikeitus aplinkybėms, galinčioms turėti įtakos transporto paslaugų teikimui, nedelsiant apie tai informuoti paslaugų teikėją;

20.4. turi teisę atsisakyti paslaugos teikimo, pasikeitus asmeninės aplinkybėms, tačiau turi nedelsdamas apie tai informuoti paslaugų teikėją;

20.5. turi teisę gauti iš seniūnijų atsakingų darbuotojų ar paslaugų teikėjo visą reikalingą informaciją apie transporto paslaugos teikimą.

21. Paslaugų teikėjas:

21.1. atsako už paslaugų suteikimą sutartu laiku ir sutartoje vietoje;

21.2. nedelsdamas informuoja paslaugų gavėją atsiradus aplinkybėms galinčioms turėti

įtakos transporto paslaugų teikimui, taip pat kai transporto paslaugų nebus galimybės suteikti dėl iš anksto nenumatytų priežasčių, pavyzdžiui, transporto priemonės gedimo;

21.3. turi teisę neteikti transporto paslaugų agresyviai besielgiantiems asmenims ar kitais atvejais, kai paslaugų gavėjai kelia pavojų kitiems kartu važiuojantiems asmenims ar vairuotojui;

21.4 turi teisę neteikti transporto paslaugos asmenims, sergantiems infekcinėmis ir psichinėmis ligomis, chronišku alkoholizmu, narkomanams arba šiems asmenims transporto paslaugas teikti tik bendradarbiaudamas su specializuotomis įstaigomis ir tarnybomis, atsižvelgdamas į jų rekomendacijas;

**VII SKYRIUS**

**BAIGIAMOSIOS NUOSTATOS**

22. Transporto paslaugų gavėjas dėl netinkamai teikiamų paslaugų pirmiausia kreipiasi į

paslaugų teikėjo vadovą, o situacijai nepasikeitus – į savivaldybės administracijos direktorių.

23. Ginčai dėl transporto paslaugų teikimo nagrinėjami teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_